Na osnovi Odluke o objavi Natječaja za provođenje zdravstvene zaštite i specifične zdravstvene zaštite iz obveznog zdravstvenog osiguranja za potrebe popune Mreže javne zdravstvene službe i Mreže ugovornih subjekata medicine rada, KLASA: 025-04/24-01/346, URBROJ: 338-01-01-24-01 od 18. prosinca 2024. godine

HRVATSKI ZAVOD ZA ZDRAVSTVENO OSIGURANJE

o b j a v lj u j e

**N A T J E Č A J**

**za sklapanje ugovora o provođenju primarne zdravstvene zaštite iz obveznog zdravstvenog osiguranja za djelatnost zdravstvene njege u kući**

**za potrebe popune Mreže javne zdravstvene službe**

**I. PREDMET NATJEČAJA**

Sklapanje ugovora o provođenju primarne zdravstvene zaštite iz obveznog zdravstvenog osiguranja za djelatnost zdravstvene njege u kući, za razdoblje od prihvaćanja ponude do isteka važećeg ugovornog razdoblja, u skladu s odredbama Zakona o zdravstvenoj zaštiti ("Narodne novine", broj 100/18., 125/19., 147/20., 119/22., 156/22., 33/23. i 36/24.), Zakona o obveznom zdravstvenom osiguranju ("Narodne novine", broj 80/13., 137/13., 98/19. i 33/23.), Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja („Narodne novine“, broj 56/17., 73/17., 30/18., 35/18., 119/18., 32/19., 62/19., 94/19., 104/19., 22/20. 84/20., 123/20., 147/20.,12/21., 45/21., 62/21., 144/21., 10/22., 63/22., 68/22., 78/22., 115/22., 133/22., 156/22., 7/23., 14/23., 37/23. , 50/23., 58/23., 131/23., 134/23., 25/24., 51/24., 77/24., 118/24., 129/24., 16/25. i 42/25. - u daljnjem tekstu: Odluka o osnovama) i drugim općim aktima Hrvatskog zavoda za zdravstveno osiguranje (u daljnjem tekstu: Zavod), a prema potrebama iskazanim u Mreži javne zdravstvene službe ("Narodne novine", broj 49/24. - u daljnjem tekstu: Mreža), na područjima na kojima je Mreža nepopunjena.

Podaci o nepopunjenim područjima u Mreži navedeni su u tablici koja se nalazi u privitku ovog Natječaja.

**II. OPĆI UVJETI NATJEČAJA**

1. Ponude na natječaj podnose, u skladu s općim aktima Zavoda i Mrežom, za obavljanje djelatnosti na području za koje je iskazana potreba u glavi I. ovog natječaja:
2. privatni zdravstveni radnici koji:

- posjeduju rješenje Ministarstva zdravstva o odobrenju za rad u djelatnosti na području za koje je iskazana potreba u glavi I. ovog natječaja, a za koje podnose ponudu

- zadovoljavaju uvjete propisane Zakonom o zdravstvenoj zaštiti, Zakonom o obveznom zdravstvenom osiguranju, Odlukom o osnovama te ostalim općim aktima Zavoda

- dostave uvjerenje da se protiv njih ne vodi kazneni postupak (ne starije od 6 mjeseci)\*

- dostave prijavu u sustav mirovinskog osiguranja (u elektroničkom ili papirnatom obliku)

1. zdravstvene ustanove koje:

- posjeduju rješenje Ministarstva zdravstva o odobrenju za rad u djelatnosti na području za koje je iskazana potreba u glavi I. ovog natječaja, a za koje podnose ponudu,

- posjeduju rješenje trgovačkog suda o upisu u sudski registar

- zadovoljavaju uvjete propisane Zakonom o zdravstvenoj zaštiti, Zakonom o obveznom zdravstvenom osiguranju, Odlukom o osnovama te ostalim općim aktima Zavoda

- dostave uvjerenje da se protiv odgovorne osobe i medicinske sestre/medicinskog tehničara (u djelatnosti zdravstvene njege u kući) ne vodi kazneni postupak (ne starije od 6 mjeseci)\*

- dostave prijavu u sustav mirovinskog osiguranja (u elektroničkom ili papirnatom obliku) za medicinsku sestru/medicinskog tehničara

1. Ponude na natječaj **ne podnose**:

Privatni zdravstveni radnici i zdravstvene ustanove za već ugovorene timove sa Zavodom.

**III. DOSTAVA PONUDE**

1. **Ponude na natječaj zaprimaju se od 13. ožujka do 21. ožujka 2025. godine.**
2. **Ponude se podnose putem ponudbene dokumentacije** koja se može preuzeti od 13. ožujka 2025. godine na web stranicama Zavoda, a u skladu s uputama za popunjavanje i dostavljanje ponudbene dokumentacije iz točke 5. ove glave.
3. Uz ponudu obvezno je priložiti **sve priloge** navedene u ponudbenoj dokumentaciji pri čemu je sve potrebno uvezati u jednu cjelinu.
4. Ponuda za provođenje primarne zdravstvene zaštite, uz tražene priloge, ***podnosi se nadležnim područnim ustrojstvenim jedinicama Zavoda prema području za koje podnose ponudu***.
5. Upute za popunjavanje i dostavljanje ponudbene dokumentacije sastavni su dio ovog Natječaja, a nalaze se na web stranici Zavoda pod nazivom „*Upute - popuna Mreze – ožujak 2025“.docx*“.
6. Ponuda se dostavlja s naznakom:

*"Natječaj za popunu Mreže u djelatnosti zdravstvene njege u kući.“*

\_\_\_\_\_\_\_\_\_\_\_\_\_\_\_\_\_\_\_\_\_\_

\*izdaje općinski sud ili preko portale e-Građani (sva uvjerenja preko sustava e-Građani izdaje Općinski kazneni sud u Zagrebu i vrijede u cijeloj Republici Hrvatskoj).

**IV. RAZMATRANJE, KRITERIJI I ODABIR PONUDA**

1. Odabir valjanih ponuda provest će se procjenom zadovoljavanja kriterija prema redoslijedu prioriteta i kako slijedi:
2. ponuditelj koji osigurava bolju dostupnost ponuđene zdravstvene zaštite osiguranim osobama Zavoda unutar područja za koje se raspisuje natječaj (prema sjedištu/podružnici/poslovnoj jedinici iz rješenja Ministarstva zdravstva u djelatnosti)
3. uredno izvršavanje ugovornih obveza \*\*
4. redoslijed zaprimanja ponuda
5. U slučaju da Zavodu nije podnesena nijedna valjana ponuda odnosno da nije podnesen dovoljan broj valjanih ponuda za obavljanje djelatnosti zdravstvene njege u kući za područje za koje je iskazana potreba u glavi I. ovog Natječaja, tako da ostanu nepopunjena područja za obavljanje zdravstvene njege u kući u Mreži navedena u tablici koja se nalazi u privitku ovog Natječaja, Zavod može, uvažavajući načelo kontinuiranosti i dostupnosti zdravstvene zaštite, uzeti u razmatranje ponudu na natječaj za obavljanje djelatnosti zdravstvene njege u kući na području za koje je iskazana potreba u glavi I. ovog Natječaja, u skladu s općim aktima Zavoda i Mrežom, koju je podnijela ustanova/ privatni zdravstveni radnik koji:

a) imaju sjedište/podružnicu odnosno mjesto rada u županiji u kojoj se nalazi područje za koje je iskazana potreba u glavi I. ovog natječaja,

b) imaju sjedište/podružnicu odnosno mjesto rada u županiji koja je susjedna županiji u kojoj se nalazi područje za koje je iskazana potreba u glavi I. ovog natječaja, uz uvjet da je mjesto rada dobro prometno povezano sa područjem za koje je iskazana potreba u glavi I. ovog Natječaja, a pod uvjetom da posjeduju rješenje Ministarstva zdravstva o odobrenju za rad u djelatnosti zdravstvene njege u kući, da zadovoljavaju uvjete propisane Zakonom o zdravstvenoj zaštiti, Zakonom o obveznom zdravstvenom osiguranju, Odlukom o osnovama te ostalim općim aktima Zavoda te da je ponuda dostavljena u skladu sa glavom III. ovog Natječaja.

1. Odabir ponuditelja iz točke 2. ove glave provest će se osnovom kriterija iz točke 1. ove glave.
2. Iznimno od točke 1. ove glave, u skladu s odredbama Mreže prednost kod odabira ponuda ostvaruju zdravstvene ustanove čiji je osnivač Republika Hrvatska odnosno jedinica područne (regionalne) samouprave odnosno Grad Zagreb.
3. Razmatrat će se samo ponude dostavljene u skladu sa glavom III. ovog natječaja, koje zadovoljavaju opće uvjete iz točke II. ovog Natječaja. Nepotpune, nepravodobne, ponude protivne općim uvjetima iz glave II. ovog Natječaja, ponude s netočnim podacima odnosno podacima koji ne odgovaraju stvarnom stanju, neće biti razmatrane. Također neće biti razmatrane niti ponude privatnih zdravstvenih radnika i zdravstvenih ustanova koje su prethodno bile ugovorni partneri Zavoda, a s kojima je Zavod unatrag tri godine od dana objave ovog Natječaja raskinuo ugovor o provođenju primarne zdravstvene zaštite iz obveznog zdravstvenog osiguranja radi povrede ugovornih obveza kao i ponude privatnih zdravstvenih radnika i zdravstvenih ustanova odnosno njihovih odgovornih osoba protiv kojih je Zavod podnio kaznenu prijavu, a do donošenja odluke nadležnih tijela o istoj.

Isto tako Zavod neće uzeti u razmatranje ponude privatnih zdravstvenih ustanova i privatnih zdravstvenih radnika u slučaju podnošenja dovoljnog broja valjanih ponuda zdravstvenih ustanova iz točke 4. ove glave.

\_\_\_\_\_\_\_\_\_\_\_\_\_\_\_\_\_\_\_\_\_\_\_

\*\* odnosi se na dosadašnje ugovorne partnere Zavoda. U slučaju kada neugovorni ponuditelj i ponuditelj dosadašnji partner Zavoda koji nije uredno izvršavao ugovorne obveze imaju istu ponudu s obzirom na prvi kriterij iz točke 1. glave IV Natječaja prednost ima do sada neugovorni ponuditelj.

NAPOMENA: Sve obavijesti u svezi s ovim Natječajem možete dobiti u nadležnim područnim ustrojstvenim jedinicama Zavoda.